《天圣寺古桧》
宋代·朱胜非

雷霆起蛰虬，夭矫势欲上。忽然化此木，尚作拿云状。

婆娑枝干垂，生涩纽结壮。图经不能记，父老那可访。

晋杉定侪类，蜀柏岂辈行。栎梦何足神，槐语固已妄。

自无斧斤忧，未始疑大匠。

作者简介：（ 1082—1144）蔡州人，字藏一。徽宗崇宁二年进士。高宗建炎初历尚书右丞、中书侍郎。三年，拜右仆射兼御营使。苗傅、刘正彦之变时，以善事斡旋，保护之功居多。出知洪、江州。绍兴二年，以吕颐浩力荐，再相，主和议及定都临安。先后诋毁李纲，排斥赵鼎，为时论所轻。与秦桧有隙，桧秉政，废居八年。卒谥忠靖。有《秀水闲居录》。